stanford-oval/wikipedia huggingface dataset:
המשרד המרכזי של הרייך למאבק בהומוסקסואליות ובהפלות
היסטוריה

סעיף 175 לחוק הגרמני אשר אסר על קיום יחסי מין הומוסקסואליים, נחקק עוד בשנת 1871. עם זאת, סעיף זה לא נאכף ביום יום, ולמעשה, העיר ברלין נחשבה לעיר מתירנית וסובלנית. בשנת 1919 אף הוקם בברלין מכון לחקר המיניות על ידי החוקר מגנוס הירשפלד. עם זאת, עם עליית המפלגה הנאצית לשלטון בשנת 1933, חל בהדרגה שינוי רעה יחס להומוסקסואלים, במקביל לשינויים חברתיים אחרים ביחס למיעוטים.
"המשרד המרכזי של הרייך למאבק בהומוסקסואליות ובהפלות" הוקם ב-10 באוקטובר 1936 על ידי צו מיוחד של מפקד האס אס, היינריך הימלר. החלטה זו הייתה הסימן לשובן של הרדיפות של הומוסקסואלים, לאחר שקט יחסי לאחר אולימפיאדת הקיץ של ברלין בשנת 1936. משימתו העיקרית של המשרד הייתה איסוף נתונים על הומוסקסואלים ברחבי גרמניה הנאצית.
ארכיון הנתונים איפשר להתחיל ברדיפה מתואמת של הומוסקסואלים וענישתם. לשם כך, עמדו לרשות המשרד חוליות ניידות מיוחדות, שהיה ברשותן גם לבצע הוצאות להורג. בשנת 1940, היו בארכיון המשרד נתונים של כ-41,000 הומוסקסואלים, חשודים ומורשעים. במשרד עבדה קבוצה של כ-17 עובדים. ארכיון הרשומות, שעל פי ההערכות כלל בסופו של דבר נתונים של כ-100,000 בני אדם ברחבי גרמניה הנאצית, הושמד ככל הנראה בימיה האחרונים של המלחמה.
גם במסגרת רדיפות הכנסייה הקתולית בגרמניה הנאצית, נעצרו כמרים קתולים רבים באשמת הומוסקסואליות ומעשי סטייה ללא בסיס ראייתי. רדיפות אלו הופסקו במהלך אולימפיאדת ברלין ב-1936, על מנת להציג לעולם תדמית טובה יותר, אך חודשו בחודש מרץ בשנה שלאחר מכן, לאחר שהאפיפיור פיוס ה-11 גינה את הנאציזם באנציקליקה שלו משנת 1937 בשם "מיט ברננדר זורגה".
אנשי דת רבים שהתנגדו למשטר או כאלו שדגלו בפציפיזם, היו מוקד לרדיפות ולהאשמות שווא של "התנהגות הומוסקסואלית" כהצדקה למאסרם. רבים מהם, לאחר שסיימו לרצות עונש מאסר, נשלחו למחנות ריכוז (לרוב למחנה הריכוז דכאו, שהיה בו "גוש מיוחד לכמרים"), כאשר חלקם לא שרדו.
ראו גם

רדיפת הומוסקסואלים בגרמניה הנאצית
להט"בופוביה
הפלה בכפייה
הערות שוליים

↑  Paulus Engelhardt: Korbinian Leonhard Roth OP (1904 -1960) und die „Sittlichkeitsprozesse“ gegen Priester und Ordensleute in der NS-Zeit.
↑  This article incorporates information from the corresponding article in the Spanish Wikipedia
| גרמניה הנאצית |
| --- | --- | --- |
| האידאולוגיה הנאצית | מיין קאמפף • הסדר החדש • קהיליית העם • דם ואדמה • פיהרר • עקרון הפיהרר • ההתפשטות הגרמנית מזרחה |  |
| תורת הגזע | איגניקה נאצית • מישלינג • ראסנשאנדה • לבנסראום • חוקי נירנברג • לבנסבורן • המשרד הראשי לגזע והתיישבות • משרד מדיניות הגזע |  |
| השלטון הנאצי | חוק ההסמכה • האחדה • התעמולה הנאצית: דר שטירמר, היהודי הנצחי, היהודי זיס, אולימפיאדת ברלין • אריזציה • אנשלוס • גנרלגוברנמן |  |
| ארגונים נאציים | אס אס • אס אה • ואפן אס אס • גסטפו • איינזצגרופן • אס דה • משטרת גרמניה הנאצית • המשרד הראשי לביטחון הרייך • ורמאכט • הנוער ההיטלראי • משרד התעופה של הרייך • משרד הרייך לתעמולה ולהשכלת העם • המשרד המרכזי של הרייך למאבק בהומוסקסואליות ובהפלות • משרד הרייך לשטחים הכבושים במזרח |  |
| נאצים בכירים | אדולף היטלר • מרטין בורמן • יוזף גבלס • הרמן גרינג • היינריך הימלר • ריינהרד היידריך • היינריך מילר • ארנסט קלטנברונר • הנס פרנק • אדולף אייכמן • רודולף הס • באלדור פון שיראך • אלברט שפר • ארנסט רהם • לני ריפנשטאהל • יוליוס שטרייכר • יוזף מנגלה • רודולף פרנץ הס • אמון גת • יירגן שטרופ • פרנץ שטנגל • יוזף ביהלר • ריכרד ולטר דרה פושעי מלחמה נאצים נוספים |  |
| קבוצות נרדפות | יהודים • הומוסקסואלים • צוענים • נכים • קתולים • עדי יהוה • קומוניסטים • אחרים |  |
ראו גם פורטל השואה • פורטל גרמניה ציר זמן מאוחד לתקופת הרייך השלישי ומלחמת העולם השנייה
R U Mine?

"R U Mine?‎" (בעברית: "האם את שלי?") הוא שיר של להקת האינדי רוק האנגלית ארקטיק מאנקיז. השיר יצא להורדה דיגיטלית בבריטניה ב-27 בפברואר 2012, ונשלח פיזית לחנויות התקליטים ב-21 באפריל 2012 במהדורה מוגבלת של תקליט ויניל 7, בצירוף השיר החדש, "Electricity". המהדורה כללה 1,750 עותקים בלבד שנשלחו לחנויות. השיר נכתב על ידי סולן הלהקה, אלכס טרנר.
השיר נחת במקום ה-23 במצעד הסינגלים הבריטי, והפך לסינגל המצליח ביותר של הלהקה במצעד, מאז "Crying Lightning", שהגיע למקום ה-12 ביולי 2009. אף על פי שיצא במקור כסינגל עצמאי, השיר נכלל מאוחר יותר כסינגל המוביל של אלבום האולפן החמישי של הלהקה, AM, בגרסה מעט שונה. מאוחר יותר, הוסמך השיר לתואר פלטינה בבריטניה, מה שהפך אותו לאחד השירים הנמכרים ביותר של ארקטיק מאנקיז.
השיר נכלל במשחקי הווידאו "Forza Horizon" ו-"Rocksmith 2014". כמו כן, נכנס השיר גם למשחק הווידאו "גיטר הירו לייב", והיה זמין להורדה במשחק המוזיקלי "Rock Band 3" החל מה-13 בינואר 2015.
רקע ופרסום

סולן הלהקה וכותב השיר, אלכס טרנר, אמר כי הלהקה שאבה השראה ממערכות היחסים האחרונות שלהם, ואמר, "יש בשיר מספר התייחסויות ורפרנסים שאפשר לזהות - השיר "Some Velvet Morning", וטרייסי איילנד. הקטע המסוים הזה הוא כמו מה שליל וויין ודרייק עושים. [ ...] אני אוהב את הדבר הזה שהם עושים כשהם מדברים על משהו לאחור, אבל אז אומרים מה זה באמת בשורה הבאה. [...] אז אני אומר, 'I'm a puppet on a string' (אני בובה על חוט), רגע לפני שהזכרנו את טרייסי איילנד. על זה מדובר - חוסר ודאות".
את הריף המרכזי של השיר כתב הבסיסט ניק אומאלי, בזמן שהלהקה הקליטה את הבי-סייד "Evil Twin".
ביקורות

מגזין המוזיקה NME דירג את השיר במקום ה-49 במצעד 100 השירים הגדולים של שנות ה-10.
וידאו קליפ

הווידאו קליפ הנלווה לשיר עלה ליוטיוב ב-27 בפברואר 2012, באורך כולל של 3 דקות ו-44 שניות, ומככב בו המוזיקאי וגיטריסט סקס פיסטולס לשעבר, סטיב ג'ונס. בשנת 2013, זכה הקליפ בפרס NME לקליפ הטוב ביותר.
מתופף הלהקה, מאט הלדרס, שהגה את הרעיון לקליפ, חשף כי הקליפ בוים על ידי פוקוס קריפס, ש'נתנו [ללהקה] מצלמה ואמרו לנו לצלם'.
הקליפ השני של השיר עלה ליוטיוב ב-29 במרץ 2012, בעקבות ההופעה החיה של הלהקה במקסיקו סיטי יום קודם לכן. בקליפ מבצעת הלהקה את השיר בלייב, והוא מסתיים בתמונה של המיקרופון של טרנר עם שתי חזיות תלויות עליו.
רשימת רצועות

| הורדה דיגילית> מס' | הורדה דיגילית> שם | הורדה דיגילית> משך | הורדה דיגילית>  | הורדה דיגילית>  | הורדה דיגילית>  | הורדה דיגילית>  | הורדה דיגילית>  | הורדה דיגילית>  | הורדה דיגילית>  |
| --- | --- | --- | --- | --- | --- | --- | --- | --- | --- |
| 1. | R U Mine? (אלכס טרנר, ניק אומאלי)   | 3:20 |  |  |  |  |  |  |  |
| 7" (מהדורה מוגבלת בבריטניה) והורדה דיגיטלית> מס' | 7" (מהדורה מוגבלת בבריטניה) והורדה דיגיטלית> שם | 7" (מהדורה מוגבלת בבריטניה) והורדה דיגיטלית> משך | 7" (מהדורה מוגבלת בבריטניה) והורדה דיגיטלית>  | 7" (מהדורה מוגבלת בבריטניה) והורדה דיגיטלית>  | 7" (מהדורה מוגבלת בבריטניה) והורדה דיגיטלית>  | 7" (מהדורה מוגבלת בבריטניה) והורדה דיגיטלית>  | 7" (מהדורה מוגבלת בבריטניה) והורדה דיגיטלית>  | 7" (מהדורה מוגבלת בבריטניה) והורדה דיגיטלית>  | 7" (מהדורה מוגבלת בבריטניה) והורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | R U Mine? (אלכס טרנר, ניק אומאלי)   | 3:20 |  |  |  |  |  |  |  |
| 2. | Electricity  | 3:01 |  |  |  |  |  |  |  |
| הבריטס 2014> מס' | הבריטס 2014> שם | הבריטס 2014> משך | הבריטס 2014>  | הבריטס 2014>  | הבריטס 2014>  | הבריטס 2014>  | הבריטס 2014>  | הבריטס 2014>  | הבריטס 2014>  |
| --- | --- | --- | --- | --- | --- | --- | --- | --- | --- |
| 1. | R U Mine? (לייב מהבריטס) (אלכס טרנר, ניק אומאלי)   | 3:20 |  |  |  |  |  |  |  |
קרדיטים > ארקטיק מאנקיז

אלכס טרנר - סולן, גיטרה מקצבית
ג'יימי קוק - סולן, גיטרה מקצבית
ניק אומלי - גיטרה בס, קולות רקע
מאט הלדרס - תופים, קולות רקע
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 2× פלטינה | 2,000,000 |
סיכום
| בכל העולם | — | 2,000,000 |
היסטוריית יציאות לאור

| אזור | תאריך | פורמט | חברת תקליטים |
| --- | --- | --- | --- |
| הממלכה המאוחדת | 27 בפברואר 2012 | הורדה דיגיטלית | דומינו |
| ארצות הברית | 12 במרץ 2012 | רדיו רוק מודרני | דומינו |
| הממלכה המאוחדת | 21 באפריל 2012 | תקליט דאבל א-סייד 7" ויניל | דומינו |
הערות שוליים

↑  "40 Things We've Learned About Arctic Monkeys' 'AM' - Photo 22". NME. נבדק ב-2 ביוני 2021. {{cite web}}:  (עזרה)
↑  "Arctic Monkeys: 'R U Mine?'". Rolling Stone. 16 במרץ 2012. נבדק ב-2 ביוני 2021. {{cite web}}:  (עזרה)
↑  Wiederhorn, Jon (17 בספטמבר 2013). "The Arctic Monkeys Are Full of Late-Night Surprises on 'AM'". Yahoo!. נבדק ב-2 ביוני 2021. {{cite web}}:  (עזרה)
↑  "Arctic Monkeys - AM". Uncut. 18 באוקטובר 2013. נבדק ב-2 ביוני 2021. {{cite web}}:  (עזרה)
↑  Trendell, Andrew (3 בספטמבר 2013). "Track by track review: Arctic Monkeys - AM". Gigwise. נבדק ב-2 ביוני 2021. {{cite web}}:  (עזרה)
↑  "Soundtrack - Forza Horizon Wiki Guide". IGN. נבדק ב-2 ביוני 2021. {{cite web}}:  (עזרה)
↑  "Rocksmith 2014 Song List & Downloadable Content (DLC)". Ubisoft. נבדק ב-2 ביוני 2021. {{cite web}}:  (עזרה)
↑  "Arctic Monkeys' Alex Turner: 'R U Mine?' references Drake and Lil Wayne'". NME. 20 באפריל 2012. נבדק ב-2 ביוני 2021. {{cite web}}:  (עזרה)
↑  ריאיון עם מאט הלדרס
↑  "Best Songs of the Decade: The 2010s". NME (באנגלית). נבדק ב-2 ביוני 2021. {{cite web}}:  (עזרה)
↑  "NME Awards 2013 – as it happened". NME. 27 בפברואר 2013. נבדק ב-2 ביוני 2021. {{cite web}}:  (עזרה)
↑   'R U Mine?' : Best Video NME Awards 2013, סרטון  באתר יוטיוב (אורך: 2:55)
↑   Arctic Monkeys - R U Mine? (Live), סרטון  באתר יוטיוב (אורך: 4:50)
↑  Gold & Platinum, איגוד תעשיית ההקלטות האמריקאי (באנגלית אמריקאית)
↑  "R U Mine?: Arctic Monkeys". Amazon.co.uk. אורכב מ-המקור ב-22 באוגוסט 2012. נבדק ב-2 ביוני 2021. {{cite web}}:  (עזרה)
↑  "Alternative (Week Of: March 12, 2012)". Radio & Records. אורכב מ-המקור ב-7 בדצמבר 2013. נבדק ב-2 ביוני 2021. {{cite web}}:  (עזרה)
↑  "R U Mine? / Electricity (Rsd) [Vinyl Single] [Vinyl]: Arctic Monkeys". Amazon.co.uk. נבדק ב-2 ביוני 2021. {{cite web}}:  (עזרה)
| --- | --- |
בקרת זהויות :  MusicBrainz release group: e78e8036-0315-405a-bb94-169abd33d121  MusicBrainz work: cbbcca7e-016c-48bc-8095-b30ad5dda167
חי איך שבא לי

"חי איך שבא לי" הוא אלבום האולפן הרביעי של הזמר הישראלי קובי פרץ. את האלבום הוציאה בשנת 2001 לאור חברת התקליטים הליקון. מתוך האלבום פורסמו "אם את רווקה", דואט עם הזמרת הדרוזית אסאלה, ו"נשמה טובה".
רשימת רצועות

| מס' | שם | משך |
| --- | --- | --- |
| 1. | אם את רווקה  | 2:55 |
| 2. | חי איך שבא לי  | 4:05 |
| 3. | בתוך הדמעות  | 4:12 |
| 4. | נשמה טובה  | 3:20 |
| 5. | משחקי אהבה  | 3:32 |
| 6. | מדוע שתקת  | 4:00 |
| 7. | את לא צוחקת  | 3:15 |
| 8. | תני לי  | 4:40 |
| 9. | עוד מחכה  | 3:53 |
| 10. | לילה אחד  | 3:35 |
| משך כולל: | משך כולל: | 37:32 |
המשתתפים באלבום

הפקה: אבי גואטה הפקות בע"מ
הפקה מוזיקלית ועיבודים: שי ראובני
קלידים: שי ראובני
תופים: אשר פדי
בס גיטרה: אבי יפרח
גיטרות: אבי סינגולדה
גיטרה סולו: יהודה קיסר
אקורדיון: בוריס אלייב
דרבוקה: רוני דדון
כלי הקשה: אורן בלבן
בוזוקי: אריס נחום
כינור: ילמז טשצישמה
בגלמה: מוסטפא הפוקור
חליל וסקסופון: ניצן עין הבר
חליל: אמיר שהסר
קלרינט: מיכאל
קולות רקע: יהודה תמיר, ילע זגית, דלית כהנא, מאיה אברהם
מיקסים: יהודה תמיר
הערות שוליים

| קובי פרץ |
| --- | --- |
אלבומי אולפן: טעות של החיים • את כמו אש • בורא עולם • חי איך שבא לי • בלבלי אותו • משוגע עלייך • כל מה שיש בי • כמה אהבה • כתוב בשמיים • סה לה וי
אלבומי אוסף: חץ האהבה • המיטב
אלבומי הופעה: כמה אהבה בקיסריה • היכל נוקיה Live!
סינגלים: "בלבלי אותו" • "כמה אהבה" • "האחת של חיי" • "יחד" • "אולי" • "Je t'aime, I Love You Baby"
כלב ריח

כלבי ריח הם סוג של כלבי ציד שמשתמשים בעיקר בריח לציד, ולא בראייה.  בדרך כלל יש להם אוזניים ארוכות ונפולות ואפים גדולים, שמסייעים להם לזהות ריחות בצורה טובה יותר. כלבי ריח צריכים להיות בעלי סיבולת גבוהה כדי לעקוב אחרי הריח למרחקים ארוכים ובשטחים קשים.
תיאור

כלבי ריח אינם צריכים להיות מהירים כמו כלבי רוח, כי הם אינם צריכים לשמור על הטרף בטווח ראייה. עם זאת, הם זקוקים לסבולת גבוהה כדי להיצמד לריח ולעקוב אחריו למרחקים ארוכים ובשטחים קשים. כלבי ריח  יכולים לעקוב אחרי שביל ריח גם על פני מים זורמים, ולפעמים גם כשהריח בן מספר ימים. רוב כלבי הריח משמשים לציד בלהקות של כלבים.
קולות

לרוב כלבי הריח יש מגוון של קולות, אשר משתנים בהתאם למצב שבו נמצא הכלב. קולם המתפרץ, המשמש בעיקר כאשר הם נרגשים ומודיע לאדונם שהם עוקבים אחרי ריח, קול עצמו יכול להשתנות בטון, להיות נרגש, עצבני או מפוחד.
מאחר שכלבי הריח גודלו כדי להוציא קולות כאשר הם נרגשים, הם עשויים לנבוח בתדירות גבוהה יותר מכלבים מגזעים אחרים. למרות שזה עשוי להיות מטרד באזורים מיושבים, מדובר בתכונה המאפשרת למדריך הכלב לעקוב אחרי הכלב או הלהקה גם כאשר הם אינם נראים, כמו בעת חיפוש אחרי שועל או דביבון ביער.[דרוש מקור]
הערות שוליים

↑  "Scenthound History - American Kennel Club". www.akc.org.
↑  "Coon hunting on ESPN". www.espn.com.
ערך זה הוא קצרמרבנושא בעלי חיים. אתם מוזמנים לתרום לוויקיפדיה ו.
דירבורן

ערך זה עוסק בעיר בארצות הברית. אם התכוונתם למזכיר המלחמה של ארצות הברית על שמו קרויה העיר, ראו .
| --- | --- |

מטה חברת הרכב הבינלאומית פורד
 מדינה:  ארצות הברית ארצות הברית
 מדינה:  מישיגן מישיגן
 מחוז:  ויין
 ראש העיר:  עבדאללה חמוד
 תאריך ייסוד:  1786
 על שם:  הנרי דירבורן 
 שטח:  39.9 קמ"ר
 גובה:  180 מטרים
 אוכלוסייה:  ‏
  ‑ בעיר:  109,976 (1 באפריל 2020)
  ‑ צפיפות:  1,564.1 נפש לקמ"ר (2010)
 קואורדינטות:  42°18′41″N 83°12′49″W﻿ / ﻿42.311330555556°N 83.213480555556°W﻿ / 42.311330555556; -83.213480555556 
 אזור זמן:  UTC -5
 http://www.cityofdearborn.org/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה דירבורן(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה דירבורן(למפת מישיגן רגילה) לאנסינג גרנד ראפידס וורן פלינט סגינו מארקט אוהיו אינדיאנה אילינוי ויסקונסין מינ. קנדה ימת סופיריור ימת מישיגן  ימת יורון  אירידירבורן(למפת מישיגן מוגדלת) לאנסינג גרנד ראפידס וורן פלינט סגינו מארקט אוהיו אינדיאנה אילינוי ויסקונסין מינ. קנדה ימת סופיריור ימת מישיגן  ימת יורון  אירידירבורן   tabBackground:;tabBorder:#aaa;defaultTab:0;
 
דירבורן (באנגלית: Dearborn) היא עיר במחוז ויין שבמדינת מישיגן בארצות הברית, הממוקמת בסמוך לדטרויט. העיר מהווה פרבר של דטרויט כחלק מהמרחב המטרופוליני שלה. על פי מפקד אוכלוסין שנערך בשנת 2020, בעיר מתגוררים 109,976 תושבים, והיא העיר השביעית בגודלה במישיגן.
העיר הייתה לביתו של היזם האמריקאי הנרי פורד וחברת הרכב הבינלאומית פורד שוכנת בה.
בעיר מתגוררת אוכלוסייה ערבית גדולה שהיגרה מהמזרח התיכון, בין היתר ממוצא לבנוני, תימני, עיראקי, סורי ופלסטיני. בשל כך זוכה העיר לעיתים לכינוי "בירת אמריקה הערבית".
דירבורן הוקמה ב-1786 והוכרזה כעיר עצמאית בשנת 1927. העיר נקראת על שמו של מזכיר המלחמה של ארצות הברית החמישי, הנרי דירבורן.
הערות שוליים

↑  Ali Harb,In capital of Arab America, Bernie Sanders pledges to fight discrimination, באתר Middle East Eye ‏, 7 במרץ 2020
| דגל מישיגן מדינת מישיגן |
| --- | --- | --- |
| בירת המדינה | לאנסינג |  |
| אזורים גאוגרפיים | המטרופולין של דטרויט • מיצ'ינה |  |
| היישובים הגדולים ביותר | דטרויט • גרנד ראפידס • וורן • סטרלינג הייטס • לאנסינג • אן ארבור • פלינט • דירבורן • ליבוניה • וסטלנד • טרוי • פרמינגטון הילס • קאלאמאזו • ויומינג • סאות'פילד • רוצ'סטר הילס • טיילור • סנט קלייר שורס • פונטיאק • דירבורן הייטס |  |
| נושאים נוספים | מחוזות • סמלים • היסטוריה • דמוגרפיה • יהדות מישיגן |  |
| --- | --- |
בקרת זהויות :  NLI: 987007561799805171  GND: 4270484-4  LCCN: n79056669  MusicBrainz: 9cdacad1-4f13-4082-b426-549907deb759  NARA: 10046334  VIAF: 237195144   WorldCat (עם VIAF): 237195144 
ערך זה הוא קצרמרבנושא יישובים בארצות הברית. אתם מוזמנים לתרום לוויקיפדיה ו.
רב-פתן מלכותי

| רב-פתן מלכותי |
| --- | --- |
 רב-פתן מלכותי
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
תת־מערכה:: בעלי חוליות
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: רב-פתן
מין:: רב-פתן מלכותי
שם מדעי
 Ophiophagus hannah ‏קנטור, 1836
תחום תפוצה


רב-פתן מלכותי בתנוחת התגוננות. ניתן לראות שבתנוחה זו הוא "מנפח" את ראשו על מנת להראות גדול יותר
רב-פתן מלכותי או קוברה מלכותית וכן רב-פתן (שם מדעי: Ophiophagus hannah) הוא הנחש הארסי הארוך בעולם, עם אורך מרבי של 5.6–5.7 מטרים (18–19 רגל), מה שהעניק לו את שמו. מין זה שניזון בעיקר מנחשים אחרים נפוץ ביערות של דרום-מזרח אסיה ובהודו בפרט. הפתן המלכותי למרות מראהו כקבוצת נחשי הקוברה, אינו שייך לסוג קוברה (Naja), אלא לסוג משל עצמו.
הנחש נחשב למסוכן מאוד בעת מפגש עם בני אדם, אך לרוב יעדיף להימנע מעימות.
לנחש זה משמעות תרבותית רבה, הרבה אמונות טפלות נוצרו סביבו והוא מהווה את הזוחל הלאומי של הודו.
תיאור

אורכו הממוצע של רב-פתן מלכותי הוא 3.6–4.0 מטרים (11.8–13.1 רגל) ומשקלו הטיפוסי הוא כ-6 קילוגרם (13 ליברות). הנחש הגדול ביותר שתועד בטבע היה באורך 5.6 מטרים (18 רגל) בתאילנד. הנחש הגדול ביותר שתועד בשבי היה באורך 5.7 מטרים (19 רגל) בגן החיות של לונדון. המשקל הגדול ביותר המתועד של פרט שנתפס בטבע היה 12 קילוגרם (26 ליברות) ובאורך 4.8 מטר, למרות שבגן חיות בניו יורק היה פרט כבד עוד יותר שהגיע למשקל 12.7 ק"ג ולאורך של 4.4 מטר. חרף הממדים הגדולים שלו, הרב-פתן המלכותי הוא נחש זריז. הוא אמנם הנחש הארסי הארוך ביותר, אך מספר סוגי צפע כדוגמת ביטיס גבוני ועכסן ענק, שקצרים ממנו, עבים יותר, ומשקלם גדול יותר.
צבעו של רב-פתן מלכותי הוא ירוק-זית, חום-צהבהב או שחור עם פסים בצהוב חיוור לאורך גופו. הגחון בצבע קרם או צהבהב חיוור והקשקשים חלקים. הפרטים הצעירים הם בצבע שחור בוהק עם פסים צהובים. הראש של נחש בוגר יכול להיות מסיבי ובעל מראה מגושם, למרות שכמו כל הנחשים, הוא מסוגל להרחיב את הלסת שלו לצורך בליעת הטרף שלו.
הזכר גדול ועבה מן הנקבה. תוחלת החיים הממוצעת שלהם בטבע היא כ-20 שנה.
תפוצה ואזור מחיה

הרב-פתן מלכותי נפוץ ברחבי תת-היבשת ההודית, דרום-מזרח אסיה והאזורים הדרומיים של מזרח אסיה. הוא חי ביערות צפופים, ליד נהרות ואגמים. אוכלוסיית הנחש הצטמצמה בחלק מהאזורים עקב בירוא היערות בהם הוא חי.
התנהגות

מין זה, בדומה לנחשים אחרים, מקבל מידע כימי מהסביבה דרך הלשון המפוצלת שלו, שקולטת את החלקיקים הכימיים ומעבירה אותם לקולטן מיוחד, איבר יעקובסון, המצוי בחלק העליון של הפה. כאשר טרף נקלט, הנחש בודק עם הלשון ומאתר את המיקום של הטרף. כמו כן הוא משתמש בחוש הראייה המפותח שלו (המגיע למרחק של 100 מטר), באינטליגנציה שלו ויכולת לקלוט רעידות מהאדמה על מנת לאתר את הטרף.
הרב-פתן המלכותי צד ביום, ולעיתים רחוקות בלבד נראה בלילה. לאחר שהוא מכיש את טרפו הוא מתחיל לבלוע אותו בעוד הטרף גוסס מהארס. בדומה לשאר הנחשים, יש לו לסת גמישה המאפשרת לחלק התחתון להיפתח ולנוע עצמאית. הדבר מאפשר לו לבלוע את הטרף בשלמותו, כמו גם לאכול טרף הגדול מגודל ראשו.
התנהגות > תזונה

נחש זה מכונה "אוכל נחשים" מכיוון שמזונו העיקרי הוא נחשים אחרים, בהם נחשים ארסיים כגון קוברות וקרייטים, פיתונים קטנים ואף רב-פתנים מלכותיים צעירים. כאשר יש מחסור במזון הם יצודו גם מכרסמים, ציפורים ולטאות. לאחר ארוחה גדולה הוא יכול לחיות מספר חודשים מבלי לאכול כלל.
התנהגות > התגוננות

כאשר הוא חש סכנה, הוא יעדיף להימלט ולהימנע מעימות. אולם, אם ההתגרות תימשך, הוא עשוי להיות אגרסיבי למדי.
בזמן סכנה, הוא מותח ומנפח את צווארו ומרים עד כדי שליש מאורכו למעלה, חושף את ניביו ומשמיע קול שריקה מאיים. גם עם פלג גוף עליון מורם, הנחש מסוגל להתקדם ולהכיש למרחק רב ממנו. אנשים רבים עלולים שלא להעריך נכון את המרחק שאליו הוא מסוגל להגיע ובכך להיפגע. הוא מסוגל להכיש מספר פעמים במתקפה אחת, אך ידוע שהבוגרים מעדיפים לנשוך ולא לשחרר. הוא נוטה להימצא בג'ונגלים ואזורים לא מאוכלסים, ומרבית הנפגעים מהכשתו הם דווקא מהפנטי נחשים.
אם הרב-פתן מלכותי נתקל בטורף טבעי, כדוגמת הנמייה, שחסינה לארס שלו, הוא ינסה להימלט כמוצא ראשוני. אם הדבר לא מתאפשר לו, הוא ינפח את צווארו, כמו שאר הקוברות וישמיע קול שריקה, לפעמים אף יתקוף עם פה סגור. המאמץ לרוב אפקטיבי למדי שכן הוא טרף מסוכן הרבה יותר ממרבית הטרף של הנמייה, כמו גם שלהרוג חיה בגודלו מהווה מאמץ לא קטן.
התנהגות > רבייה

הרב-פתן מלכותי שונה מרוב הנחשים בכך שהנקבה היא הורה מאוד מסור. היא מכינה קן עבור ביציה ונשארת שם עד לבקיעת הביצים. נקבה בדרך כלל מטילה בין 20–40 ביצים. היא נשארת לשמור בקנאות על הקן ומרחיקה כל טורף אפשרי למשך 60 עד 90 יום. כאשר הנחשים הצעירים בוקעים הם באורך 45 עד 55 ס"מ ובעלי ארס המסוגל להרוג אדם בוגר.
ארס

ארסו של רב-פתן מלכותי הוא חזק ומסוגל להרוג אדם. לרוב, במפגשים עם בני אדם יעדיף לברוח מאשר לתקוף, אך כאשר לא נותרת לו ברירה הוא עלול להכיש ואף להרוג. ארסו של רב-פתן מלכותי מורכב בעיקר מחלבון ופוליפפטידים. הארס הוא נוירו-טוקסי (רעל עצבים) המיוצר בבלוטה מיוחדת מאחורי העין. הארס שלו מסוגל להרוג פיל אסייתי תוך 3 שעות אם יכיש אותו במקום רגיש כמו החדק.
במקרה שהנחש נתקל בנמייה שעמידה לארסו, הוא ינסה להימלט. במקרה שלא יוכל להימלט, ירים חלק מגופו וירחיב את צלעותיו כדי להיראות גדול יותר ומאיים. לאחר מכן ישמיע שריקה בקול רם כדי לתת אזהרה אחרונה לטורף שלו. ישנם מקרים בהם הדבר עוזר, מכיוון שהקוברה מסוכנת יותר מכל טרף אחר שהנמייה יכולה לצוד, אך ברוב הקרבות אלה הנמייה יוצאת חיה.
כאשר הוא בוגר הוא משיל את עורו 4–6 פעמים בשנה, וכאשר הוא צעיר הוא משיל את עורו כל חודש.
בתרבות

בבורמה רבי-פתן מלכותיים משמשים לעיתים קרובות מהפנטי נחשים. המהפנט מקועקע בדרך כלל בחומר שמעורב בו דיו עם ארס הנחש. האמונה שלהם אומרת שכך הם מוגנים בפני הנחש. בסיום המופע המהפנט מנשק את הנחש בראשו.
בתת-היבשת ההודית, מאמינים שלנחש זיכרון יוצא דופן. לפי המיתולוגיה, התמונה של הורג הנחש נשמרת בעיני הנחש, שאחר כך מועבר לחברו הנחש, המשתמש בתמונה על מנת לצוד את הורג חברו כנקמה. בגלל האמונה הזו, היכן שהרב-פתן מומת, בייחוד בהודו, הראש נכרת ונמחץ או נשרף כדי להרוס את העיניים לחלוטין.
הערות שוליים

↑  רב-פתן מלכותי באתר הרשימה האדומה של IUCN
| --- | --- |
בקרת זהויות :  NLI: 987007543424305171
סופיה יודין

| --- | --- |

 לידה:  31 באוגוסט 1896 ז'ינקוב, אוקראינה
 פטירה:  24 באפריל 1960 (בגיל 63) ירושלים, ישראל
 מקום קבורה:  הר המנוחות 
 מקצוע:  ספרנית, ארכיונאית
 תפקיד:  מנהלת ארכיון המדינה
 תקופת כהונה:  1949–1957
 
סופיה יודין בוחנת חומר ארכיוני
סופיה אדה יודין גינגולד (31 באוגוסט 1896 – 24 באפריל 1960) הייתה מנהלת הארכיון והספרייה הציונית בניו יורק והמנהלת הראשונה של ארכיון המדינה.
ביוגרפיה

סופיה יודין נולדה ב-31 באוגוסט 1896  בז'ינקוב שבאוקראינה וב-1901 היגרה עם הוריה לפיטסבורג שבארצות הברית. בגיל 14 החלה להיות פעילה בסניף המקומי של תנועת פועלי ציון. לאחר שסיימה את לימודי התיכון בשנת 1913 עברה לניו יורק, למדה ספרנות בספרייה הציבורית בעיר והחלה לעבוד בספרייה זו. בשנת 1918 הייתה שותפה בהקמת ארגון מגן דוד אדום בארצות הברית ושימשה כמזכירת הארגון במדינה זו עד שנת 1919.
ב-1921 הגיעה לראשונה לארץ ישראל והייתה שותפה בצוות ההקמה של בית הספרים הלאומי בראשות פרופסור שמואל הוגו ברגמן. לאחר כשנה חזרה לארצות הברית שם נישאה לפנחס גינגולד. באפריל 1925 הזמין אותה ברגמן לשוב לעבודה בבית הספרים הלאומי. יודין תרמה לבית הספרים בהבאת שיטות ספרנות חדשות מארצות הברית והיא שהשפיעה על מעבר הספרייה לשיטת דיואי לצורך מיון וארגון הספרים, אולם לאחר שנתיים בלבד חזרה לארצות הברית במפח נפש עקב חילוקי דעות קשים והרגשתה שצוות הספרייה אינו מעריך את כישוריה המקצועיים.
יודין חזרה לניו יורק ולעבודתה בספרייה הציבורית בעיר והשלימה תואר בחינוך ותואר שני בספרנות באוניברסיטת קולומביה. במקביל המשיכה בפעילות ציונית במסגרת "פיוניר וומן" - ארגון הנשים של פועלי ציון ואף עסקה באיסוף כספים לארגון ההגנה. בשלהי שנות ה-30 יזמה את הקמתם של ספרייה וארכיון מרכזי לכל הארגונים הציוניים באמריקה, ובשנת 1939 נקראה להגשים את חזונה במשרד הציוני בניו יורק ומונתה למנהלת הספרייה והארכיון - תפקיד אותו מילאה עד שנת 1949. בשנת 1944 החלה לערוך את השנתון של התנועה הציונית - "The Palestine year book", תפקיד שהרחיב את קשריה ופרסומה בעולם המקצועי הציוני.
ביוגרפיה > גנזך המדינה והספרייה

לאחר הקמת מדינת ישראל התעורר הצורך בהקמת ארכיון לאומי שיכיל הן את המסמכים שנותרו בארץ מממשלת המנדט הבריטי והן את המסמכים העתידיים שיפיקו משרדי הממשלה ומוסדותיה. בתחילה פעלו ראשי הארכיון הציוני המרכזי, ד"ר גאורג הרליץ וד"ר אלכסנדר ביין, להכרזה על הארכיון הציוני כארכיון לאומי, אולם דוד בן-גוריון החליט להזמין את יודין להגיע לארץ ולהקים ארכיון וספרייה חדשים שישרתו את הממשלה. מינויה של יודין לתפקיד זה התקבל בהפתעה בקרב עובדי הארכיונים בארץ וסימן, בין השאר, את רצונה של הממשלה בראש בראשונה בספרייה מקצועית המיועדת לנבחרי הציבור ועובדי הממשלה ובצידה ארכיון שנועד אף הוא להתמקד בצרכים פנימיים.
בתקופתה של יודין הונח המסד לעבודת ארכיון המדינה בשנים הבאות. יודין שכנעה את הממשלה להפקיד בארכיון כל פרסום רשמי (בתחילה חשבו שפרסומים אלו יופקדו בארכיון הציוני) והגיעה להסכם דומה עם ממשלת ארצות הברית. בנוסף, ניסחה הצעה ראשונה לחוק הארכיונים ופעלה להקים מועצה של כלל הארכיונים במדינת ישראל, שאכן הוקמה עם קבלת חוק הארכיונים בשנת 1955.
באוגוסט 1956 הצביעה מועצת הארכיונים העליונה לראשונה על מיניו של "גנז המדינה" ובחרה לתפקיד את אלכסדר ביין, מנהל הארכיון הציוני. יודין התפטרה מתפקידה כמנהלת הארכיון במרץ 1957.
ב-24 באפריל 1960 נפטרה יודין בירושלים, ונקברה בהר המנוחות.
לקריאה נוספת

Thea Keren ,Sophie Udin: portrait of a pioneer, Rehovot 1984
הערות שוליים

↑  Jacob Rader Marcus; Judith M. Daniels, eds. (1994). The Concise Dictionary of American Jewish Biography (PDF). Brooklyn, NY: Carlson Publishing, Inc. p. 657.
↑  מוסק, עמ' 76
↑  מוסק, עמ' 77
↑  נוסח הצעת החוק של יודין
↑  סופיה יודין למנוחות, דבר, 27 באפריל 1960